Lokis (serialas)

Lokis () – JAV televizijos serialas, sukurtas Michael Waldron pagal „Marvel Comics“ to paties pavadinimo personažą. Tai trečiasis „Marvel Cinematic Universe“ (MCU) televizijos serialas, kurį sukūrė „Marvel Studios“ ir kuris turi tęstinumą su franšizės filmais. Jo veiksmas vyksta po filmo „Keršytojai: Pabaiga“ (2019 m.), kuriame alternatyvi Lokio versija buvo pagrobta už laiko ir erdvės ribų egzistuojančios organizacijos.

Tom Hiddleston pakartoja Lokio vaidmenį ir vaidina kartu su Gugu Mbatha-Raw, Wunmi Mosaku, Eugene Cordero, Tara Strong, Owen Wilson, Sophia Di Martino bei Jonathan Majors.

Serialo premjera įvyko 2021 m. birželio 9 d. Pirmasis sezonas, susidedantis iš šešių serijų, baigėsi liepos 14 d. ir yra MCU ketvirtosios fazės dalis. Jis sulaukė teigiamų kritikų atsiliepimų, ypač dėl vaidybos ir scenografijos. Antrasis sezonas, taip pat sudarytas iš šešių serijų, buvo rodomas nuo 2023 m. spalio 5 d. iki lapkričio 9 d. kaip penktosios fazės dalis. Sezonas taip pat sulaukė teigiamų atsiliepimų, kuriuose buvo giriama jo pabaiga, garso takelis ir Lokio charakterio raida.

 Vaidmenys 
 Aktorius – veikėjas
 Tom Hiddleston – Loki
 Gugu Mbatha-Raw – Ravonna Renslayer
 Wunmi Mosaku – Hunter B-15
 Owen Wilson – Mobius M. Mobius
 Sophia Di Martino – Sylvie
 Eugene Cordero – Casey
 Tara Strong – Miss Minutes
 Sasha Lane – Hunter C-20
 Jack Veal – Kid Loki
 DeObia Oparei – Boastful Loki
 Richard E. Grant – Classic Loki
 Jonathan Majors – He Who Remains / Victor Timely
 Rafael Casal – Brad Wolfe
 Kate Dickie – General Dox
 Ke Huy Quan – Ouroboros
 Serijos 
SezonasSerijosOriginalus eterio laikotarpisPremjeraFinalas1626
 1 sezonas (2021 m.) 

 Nr. Ep. Pavadinimas Režisierius(-iai) Scenarijaus autorius(-iai) Premjera
 2 sezonas (2023 m.) 

 Nr. Ep. Pavadinimas Režisierius(-iai) Scenarijaus autorius(-iai) Premjera

 Serialo gamyba 
2018 m. rugsėjį „Marvel Studios“ kūrė keletą ribotų serialų „Disney+“ platformai, kurių centre antro plano „Marvel Cinematic Universe“ filmų personažai, neturėję savo filmų, pavyzdžiui, Lokis; tikėtasi, kad filmuose personažus įkūniję aktoriai pakartos savo vaidmenis serialuose. Buvo tikimasi, kad šie serialai bus sudaryti iš 6-8 epizodų, o jų „biudžetas prilygs didelės studijos gamybos biudžetui“. Serialus kurtų „Marvel Studios“, o ne „Marvel Television“, kuri kūrė ankstesnius MCU televizijos serialus. Lapkritį „Disney“ vadovas Bob Iger patvirtino, kad kuriamas serialas apie Lokį ir kad Tom Hiddleston pakartos savo vaidmenį iš filmų.

2019 m. vasarį Michael Waldron buvo įdarbintas pagrindiniu serialo scenaristu ir vykdomuoju prodiuseriu. 2019 m. rugpjūtį paskelbta, kad režisiere ir vykdančiąja prodiusere tapo Kate Herron. Be Waldron ir Herron, vykdomieji serialo prodiuseriai yra Kevin Feige, Louis D'Esposito, Victoria Alonso, Stephen Broussard ir T. Hiddleston.

Iš pradžių planuota, kad „Lokis“ truks tik vieną sezoną, tačiau pirmojo sezono kūrimo metu buvo suprasta, kad su „Lokiu galima daug ką ištirti“ ir istoriją tęsti. Pirmojo sezono serijos „Lamentis“ kūrimo metu prasidėjo pokalbiai apie tai, „kaip šis pasaulis galėtų būti kuriamas“, kad į jį būtų galima „pasinerti giliau“. Antrojo sezono kūrimas prasidėjo 2020 m. lapkritį.

2022 m. vasarį daugumai antrojo sezono serijų režisuoti buvo pasamdytas režisierių duetas Justin Benson ir Aaron Moorhead. Benson ir Moorhead anksčiau režisavo dvi „Mėnulio riterio“ (2022 m.) serijas, kurios praėjo „taip sklandžiai“, kad „Marvel Studios“ norėjo, jog duetas dirbtų kituose projektuose, ir jie greitai buvo pasirinkti antrajam „Lokio“ sezonui.

Kalbant apie būsimus sezonus, prodiuseris Kevin R. Wright pavadino serialo pabaigą „atvira“ ir neplanuoja trečiojo sezono. Tačiau jis manė, kad vis dar yra daugiau istorijų, kurias galima papasakoti apie personažą pasaulyje, kurį jie sukūrė serialui, taip pat apie didesnį MCU, ir tikėjosi, kad iki antrojo sezono pabaigos Lokis bus „tam tikroje emocinėje vietoje“, kad jis vėl prisijungtų prie didesnio MCU.

 Išnašos 

Kategorija:JAV televizijos serialai
Kategorija:Marvel Cinematic Universe